**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTui „viešosios infrastruktūros gerinimas Mindūnų seniūnijoje, PRITAIKANT ją žuvininkystės verslo ir visuomenės poreikiams“**

2018 m. birželio 28 d. Nr. B1-162

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Žvejybos ir akvakultūros vietos projektų, įgyvendinamų pagal Lietuvos žuvininkystės sektoriaus 2014–2020 metų veiksmų programos priemonę „Vietos plėtros strategijų įgyvendinimas“, administravimo taisyklių, patvirtintų, Lietuvos Respublikos žemės ūkio ministro 2017 m. spalio 3 d. įsakymu Nr. 3D-617 „Dėl Žvejybos ir akvakultūros vietos projektų, įgyvendinamų pagal Lietuvos žuvininkystės sektoriaus 2014–2020 metų veiksmų programos priemonę „Vietos plėtros strategijų įgyvendinimas“, administravimo taisyklių patvirtinimo“, 45 punktu,Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Ekonominės raidos skatinimas“ 2.2.2.uždavinio „Aktyvaus laisvalaikio erdvių plėtra“ 2.2.2.3. priemone „Naujų aktyvaus pramoginio turizmo produktų kūrimas ir jų plėtrai reikalingų sąlygų sudarymas“ bei atsižvelgdama į žuvininkystės regiono vietos veiklos grupės „Vilkauda“ kvietimą Nr. 2 pagal vietos plėtros 2016–2023 m. strategijos priemonės „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2 vietos projektų finansavimo sąlygų aprašo (BIVP-AKVA-SAVA-2), patvirtinto žuvininkystės regiono vietos veiklos grupės „Vilkauda“ valdybos 2018 m. gegužės 3 d. posėdžio protokolu Nr. 52, 1.8, 1.12, 5.1 punktus:

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų projekto „Viešosios infrastruktūros gerinimas Mindūnų seniūnijoje, pritaikant ją žuvininkystės verslo ir visuomenės poreikiams“ paraišką ir organizuotų jo įgyvendinimą pagal Žuvininkystės regiono vietos veiklos grupės „Vilkauda“ vietos plėtros 2016 – 2023 m. strategijos VPS priemonę „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2.
2. Įsipareigoti skirti ne mažiau kaip 7 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys